SIMAT พุ่ง 6% โบรกฯมอง Q3 โตต่อ! ชี้ราคาแลกการ์ด ลุ้นปันผลรอบหลายปี ชูเป้า 8.30 บ.
SIMAT พุ่ง 6% โบรกฯแนะ “เก็งกำไร” ชูเป้า 8.30 บาท ชี้ราคาแลกการ์ด มองไตรมาส 3 โตต่อเนื่อง จากคุมรายจ่าย,รายได้โครงการเน็ตชายขอบ, บ.ลูก ฮินชิสึ หนุน อีกทั้งลุ้นปันผลครั้งแรกในรอบหลายปี
6 ก.ย. 2564

ผู้สื่อข่าวรายงานว่าวันนี้ (6 ก.ย. 2564) ราคาหุ้นบริษัท ไซแมท เทคโนโลยี จำกัด (มหาชน) หรือ SIMAT ณ เวลา 10.59 น. อยู่ที่ระดับ 5.70 บาท เพิ่มขึ้น 0.30 บาท หรือ 5.56% โดยทำจุดสูงสุดที่ 5.80 บาท และทำจุดต่ำสุดที่ 5.55 บาท ด้วยมูลค่าการซื้อขาย 93.53 ล้านบาท

บริษัท หลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (27 ส.ค. 2564) โดยประเมินราคาหุ้น Laggard กลุ่มงานรับเหมาระบบ (SI) ขณะที่แนวโน้มผลการดำเนินงานไตรมาส 3/2564 คาดจะยังโตต่อเนื่องแบบไตรมาสก่อนและจากงวดเดียวกันของปีก่อน ได้จาก (1) การปรับโครงสร้างองค์กรลดรายจ่าย SG&amp;A  (2) รายได้จากงานบริหารจัดการรวมทั้งดูแลรักษาโครงการเน็ตชายขอบ (3) บ.ลูก ฮินชิสึ คาดกำไรเด่นจากต้นทุนเม็ดพลาสติดที่ลดลง และการส่งเครื่องใช้ไฟฟ้าเติบโต (4) Catalyst อื่นๆ อาทิ การเตรียมยื่นไฟลิ่ง บ.ลูก เตรียม IPO (คาดหวัง Pre-emptive right), ลุ้นปันผลได้เป็นครั้งแรกในรอบหลายปี, ลุ้นชนะคดีกับ CAT (รอศาลปกครองสูงสุดพิจารณา มูลค่าราว 400 ล้านบาท )
อย่างไรก็ดีแนะนำ “เก็งกำไร” ราคาเป้าหมาย 8.30 บาท โดยให้แนวรับ 5.20 บาท ส่วนแนวต้าน 5.60 – 5.80 บาท หากผ่านกรอบแนวต้านนี้ไปได้ประเมินมีโอกาสทดสอบแนวต้านถัดไปที่ +/-6.50 บาท Stop Loss 5.00 บาท
 